recursal/SuperWikiNEXT-32B huggingface dataset:
**எஸ். ஆர். இராதா** (**S. R. Radha**) ஓர் தமிழக அரசியல்வாதியும் தமிழக அமைச்சரவையின் முன்னாள் அமைச்சரும் ஆவார். 1934-ல் கும்பகோணத்தில் பிறந்தவர்.

1972 அக்டோபர் 17 அன்று அ.தி.மு.க துவக்ககப்படபோது அதன் முதவாலாவது உறுப்பினாராக எம்.ஜி.ஆர் பதிவு செய்ய மூத்த உறுப்பினர்கள் வரிசையில் ஆறாவதாக உறுப்பினராக கையொப்பமிட்டவர் எசு. ஆர். இராதா ஆவார். 1977 ஆவது ஆண்டில் நடந்த தமிழ்நாடு சட்டமன்றத் தேர்தலில் கும்பகோணம் தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார். அப்போது சுற்றுலா வாரியத்தின் தலைவராக பொறுப்பு வகித்தார். அடுத்த சட்டமன்றத் தேர்தலில் தோல்வியைத் தழுவினார் என்றாலும் இவரை சட்டமன்ற மேலவை உறுப்பினராக ஆக்கினார் எம்.ஜி.ஆர். எம்.ஜி.ஆரின் அமைச்சரவையில் மீன்வளத் துறை அதையடுத்து கைத்தறி மற்றும் வீட்டு வசதி துறை அமைச்சராகவும், சிலகாலம் பொதுப்பணித் துறை அமைச்சராகவும் பொறுப்பு வகித்தார். 1989இல் அதிமுக சார்பில் எதிர்கட்சித் தலைவராக இருந்தார். அதிமுகவின் ஜா,ஜெ அணிகளின் இணைப்பிற்கு பின் மதுரை கிழக்கு சட்டமன்றத் தொகுதியில்,நடைபெற்ற இடைத்தேர்தலில் அஇஅதிமுக சார்பில் போட்டியிட்டு வென்றார். பின்னர் 1989-1991ல் சட்டமன்ற எதிர்க்கட்சி தலைவராகவும் பணியாற்றியுள்ளார்.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1977 | கும்பகோணம் | அஇஅதிமுக | 32% |
| 1989 | மதுரை கிழக்கு | அஇஅதிமுக | 48.88% |

இறப்பு
------

வயது மூப்பின் காரணமாகவும், உடல்நலக் குறைவின் காரணமாகவும் எஸ். ஆர். இராதா தனது 86வது வயதில் 8 டிசம்பர் 2020 அன்று சென்னை மருத்துவமனையில் மறைந்தார்.

மேற்கோள்கள்
-----------

1. ↑  1980 Tamil Nadu Legislative Assembly election - Minister for Environmental Pollution control from 1st July 1983
2. ↑  தமிழ்நாடு சட்டமன்ற இணையம் பக்கம் 63
3. ↑  "187. KUMBAKONAM S.R. ERADHA" (PDF). Archived from the original (PDF) on 2016-03-04. பார்க்கப்பட்ட நாள் 2018-02-20.
4. ↑  "எஸ்.ஆர்.இராதா: அதிமுகவின் ஆறாவது கையெழுத்து". *Hindu Tamil Thisai*. பார்க்கப்பட்ட நாள் 2021-12-09.
5. ↑  Madurai East (Tamil Nadu) Election Results
6. ↑  144 - MADURAI EAST
7. ↑  தமிழக முன்னாள் அமைச்சர் எஸ்.ஆர்.ராதா மறைவு
8. ↑  தமிழக முன்னாள் அமைச்சர் எஸ்.ஆர்.ராதா மறைவு: முதலமைச்சர் பழனிசாமி இரங்கல்
9. ↑  அதிமுக இரங்கல்
10. ↑  Former Minister S.R. Radha dead

வெளியிணைப்புகள்
---------------
**காரபான்** (*Carabane* அல்லது *Karabane*) என்பது செனகல் நாட்டின் தென்மேற்குப்பகுதியில் காசாமன்ஸ் ஆற்றின் கழிமுகப்பகுதியில் அமைந்துள்ள ஒரு தீவு மற்றும் கிராமம் ஆகும்.

ஆரம்பகாலத்தில் இத்தீவுப்பகுதியில் வாழ்ந்தமக்களாக ஜோலா இனமக்கள் அறியப்படுகின்றனர். இன்றளவும் இத்தீவுப்பகுதியில் மக்கள்தொகை மிகுந்த இனமாக இச்ஜோலா இனமக்கள் இருக்கின்றனர். ஆண்டுதோறும் பிரான்ஸ் நாட்டிற்குச் செலுத்த வேண்டிய தொகை 196 பிராங்கை இக்கிராமதலைவர் காக்ளெட் திருப்பி செலுத்தாததால் 1836 ஆம்ஆண்டு ஜனவரி 22-ம் தேதி இத்தீவு பிரான்ஸ் நாட்டிற்கு அடிபணிந்தது. 1869-ல் காரபான் தீவு தன்னாட்சி பெற்றதாக விளங்கினாலும் 1886-ல் ஆண்டு செதியவ்வுடன் இணைக்கப்பட்டது. இரண்டாம் உலகப் போருக்குப்பின் இத்தீவின் மக்கள்தொகை படிப்படியாகக் குறைய ஆரம்பித்தது. இதற்கு பல்வேறு காரணங்கள் இருந்தாலும் வறட்சி, காசாமன்ஸ் போராட்டம் மற்றும் 2002-ல் ஜுலாவின் போக்குவரத்து குறைந்தது போன்றவையும் சில காரணங்களாகும். காரபானிலிருந்து மக்கள் வணிகம் செய்யவும் உல்லாசப் பயணிகள் வந்து செல்லவும் ஜுலா தலையாய போக்குவரத்தாகும். அரசியல் ரீதியாக செனகலிலிருந்து தனித்து இருந்த போதிலும் காரபான் இக்கிராமத்தின் தலைநகராக விளங்கியது. செனகல் அரசாங்கத்தின் நிர்வாக அமைப்புடன் எந்தவகையிலும் காரபான் பொருந்தவில்லை. இருந்தபோதிலும் இத்தீவில் ஒரு உல்லாசப் பயணங்கள் ஏற்பாடு செய்யும் தொழிற்சாலை அமைக்க முயற்சி மேற்கொள்ளப்பட்டது. இங்கு வசிப்பவர்கள் இதில் விருப்பமில்லாமல் பங்கேற்றனர்.

மேற்கோள்கள்
-----------

வெளி இணைப்புகள்
---------------

விக்கிமீடியா பொதுவகத்தில்,  
 ***காரபான்***   
என்பதில் ஊடகங்கள் உள்ளன. 

* "Population and sanitation" (in பிரெஞ்சு). Programme d'eau potable et d'assainissement du Milénaire. Archived from the original on ஜூலை 24, 2011. பார்க்கப்பட்ட நாள் June 7, 2008. `{{cite web}}`: Check date values in: `|archive-date=` (help)
* "Economic activities and project financing" (in பிரெஞ்சு). SEM. Archived from the original on பிப்ரவரி 24, 2011. பார்க்கப்பட்ட நாள் June 7, 2008. `{{cite web}}`: Check date values in: `|archive-date=` (help)CS1 maint: unfit URL (link)
* "Application for inclusion on the World Heritage List" (in பிரெஞ்சு). UNESCO. பார்க்கப்பட்ட நாள் June 7, 2008.
* "Photos of Carabane and the surrounding saltwater streams" (in பிரெஞ்சு). Kassoumay. Archived from the original on மே 26, 2008. பார்க்கப்பட்ட நாள் June 7, 2008.
தமிழ் சூழலில் (தமிழ் நாடு, இலங்கை) சாதி காரணமாகவோ, அல்லது தாழ்ந்த பொருளாதார நிலை காரணமாகவோ ஒரு தனி நபர், குடும்பங்கள், அல்லது சில சாதி குழுக்கள் பிற "உயர்" சாதி அல்லது உயர் பொருளாதார நிலையில் உள்ளவர்களுக்கு காலம் காலமாக வேலை செய்வது **கொத்தடிமை** எனலாம். அப்படி வேலை செய்பவர்களை **கொத்தடிமைகள்** எனலாம். பொதுவாக கொத்தடிமைத்தனம் தமிழ் சமூக அமைப்பின் ஒரு உள்ளற கட்டமைப்பே. எஜமானர்களை தவிர்த்து இவர்களுக்கென்று ஒரு தனி வாழ்வோ, அல்லது அப்படிப்பட்ட வாழ்வமைப்பதற்கான சூழ்நிலையோ இல்லை.

அவர்களின் உள் மன சித்திரம் அடிமை வாழ்விற்கு ஒத்துபோவதற்கு ஏற்றவாறு பழகிவிட்டிருக்கின்றது. []

வீடு சுத்தம் செய்தல், சமைத்தல், கழிவுகளை அகற்றுதல், வயல் வேலை, கல்லுடைத்தல், கட்டங்கள் கட்டும் வேலை, கைத்தறி போன்ற உடல் உழைப்பு பெரிதும் தேவைப்படும், அல்லது பிறர் செய்ய தயங்கும் வேலைகளை கொத்தடிமைகள் செய்ய பணிக்கப்படுவது வழக்கம். பொதுவாக இவர்களுக்கு உணவுவே பிரதான வேதனம். இவர்கள் ஒதுக்கப்பட்ட வசதிகள் அற்ற வதிவிடங்களில், அல்லது சேரிகளில் வசிப்பார்கள்.

கொத்தடிமைகள் இழி சாதிகளாகவோ அல்லது தீண்டாமை சாதிகளாகவோ கருதப்படும், சமூக படிநிலையில் மிகவும் பின் தங்கிய சமூகங்களில் இருந்து வருகின்றார்கள், அல்லது அச்சமூகங்களே அப்படி இருக்கின்றன.

கொத்தடிமைகள் வைத்திருப்பது மன்னர், காலனித்துவ ஆட்சிகளின் கீழ் வழமையாக இருந்தது. ஆனால் சுதந்திர இந்தியாவிலோ, இலங்கையிலோ கொத்தடிமை வைத்திருப்பது ஒரு குற்றமுள்ள செயல். எனினும் இன்னும் கொத்தடிமைகள் தமிழ் நாட்டில் இருக்கின்றார்கள்.

கொத்தடிமைகளை வீட்டில் தங்கி இருந்து கூலி வேலை செய்பவர்களில் இருந்து வேறுபடுத்தி காண வேண்டும். பொதுவாக கூலி வேலை செய்பவர்களுக்கு எந்நேரத்திலும் வேலையிலிருந்து விலக சுதந்திரம் இருக்கும், ஆனால் கொத்தடிமைகளுக்கு அந்த சுதந்திரம் இருக்காது.

ஒப்பந்த அடிப்படையில் கொத்தடிமைகளாக அல்லது கொத்தடிமைகள் போன்று வேலை செய்பவர்களும் இருக்கின்றார்கள். இவர்களையும், முழுமையாக கொத்தடிமைகளாகக் கொள்ள முடியாது.

சான்றுகள்
---------

தமிழ் வேளாண்மை வரலாற்று எண்ணிம ஆவணகத்தின் (1650 – 1950) பதிவுகள் (EAP458: Constituting a digital archive of Tamil agrarian history during the colonial period) தமிழ்நாட்டில் கொத்தடிமை முறை பரவலாக இருந்ததற்கான பல சான்றுகளைக் கொண்டு இருக்கின்றது.

மேற்கோள்கள்
-----------

1. ↑  "தமிழ்நாட்டில் கொத்தடிமைகள்-சரித்திரம் பேசுகிறது". patrikai.com. March 26, 2017. பார்க்கப்பட்ட நாள் 7 ஏப்ரல் 2017. `{{cite web}}`: Check date values in: `|accessdate=` (help)

வெளி இணைப்புகள்
---------------

* Freed slaves rebuild their lives - (ஆங்கில மொழியில்)
* Agrarian Slavery in Tamil Country during the Colonial Period - (ஆங்கில மொழியில்)
**அவல்பூந்துறை அம்மணீஸ்வரர் கோயில்** தமிழ்நாட்டில் ஈரோடு மாவட்டம், அவல்பூந்துறை என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் 12 ஆம் நூற்றாண்டில் சோழர் காலத்தில் கட்டப்பட்ட திகம்பர சமண கோவில். முற்றிலும் செங்கல் மற்றும் சுன்னாம்பை கொண்டு திராவிட கட்டிட கலையில் கட்டப்பட்ட கோயில். மூலவர் பார்ஸ்வநாதர், இவர் சமண சமயத்தின் 23வது தீர்த்தங்கரர் ஆவார். இவரது சின்னம் 5 அல்லது 7 தலைகள் கொண்ட நாகம் ஆகும். இவரது இடது புறம் யக்ஷ்மி பத்மாவதி அம்மனின் சிலை உள்ளது. பத்மாவதி அம்மன் பார்ஸ்வநாதாரின் காவல் தெய்வம் ஆவார். இவரது கணவரான தர்னேந்திரறும் பாஸ்வநாதாரின் ஆண் காவல் தெய்வம் ஆவார். இக்கோயிலின் மூலவரின் வலது புறம் தருனேந்திரரின் நாகப்பாம்பு வடிவிலான சிலையும், அடுத்து ப்ரம்மா யக்சரின் உருண்டை வடிவிலான சிலையும், மூன்றாவதாக விநாயகர் சிலை ஒன்றும் உள்ளது.கோயிலின் வெளியே மூலவருக்கு நேர் எதிரில் பலிபீடம் உள்ளது. இந்த பலிபீடத்தில் தாமரை வடிவிலான வட்ட வடிவிலான பீடம் ஒன்றும், வட்ட வடிவிலான ஆனால் அடிப்பாகம் சதுரமாக காணப்படுகிறது.
இக் கோயிலை அருகிலேயே வசித்து வரும் திகம்பர சமண குடும்பம் 7 தலைமுறைகளாக பூசை செய்தும், பராமரித்தும் வருகின்றனர்.

கோயில் அமைப்பு
--------------

இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help); External link in ``|publisher=`` (help)
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help); External link in ``|publisher=`` (help)
**கார்கி கல்லூரி** (*Gargi College*) என்பது தில்லி பல்கலைக்கழகத்துடன் இணைவு பெற்ற சிறந்த கல்லூரிகளில் ஒன்றாகும். இந்த மகளிர் கல்லூரி 1967ஆம் ஆண்டு நிறுவப்பட்டது. இக்கல்லூரியில் கலை, மானுடவியல், வணிகம், அறிவியல் பிரிவுகளில் பெண்களுக்குக் கல்வி வழங்குகிறது. கார்கி கல்லூரிக்கு இந்திய அரசின் உயிரித்தொழில்நுட்பவியல் துறை நட்சத்திரக் கல்லூரி தகுதியினை வழங்கியுள்ளது.

வரலாறு
------

கார்கி கல்லூரி 1967ஆம் ஆண்டு நிறுவப்பட்டது. 

வேத காலத்தின் பிருஹதாரண்யக உபநிடதத்தில் உள்ள கார்கி வசக்னவி என்ற அறிவொளி பெற்ற பெண்ணின் நினைவாக இக்கல்லூரிக்கு கார்கி கல்லூரி பெயரிடப்பட்டது. 

2004-2005ஆம் ஆண்டில் பல்கலைக்கழக மானியக் குழுவினால், தில்லியில் உள்ள இரண்டு கல்லூரிகளில் ஒன்றான கார்கி கல்லூரி, சிறந்ததற்கான சாத்தியக்கூறு மானியத்துடன் கல்லூரிக்கு வழங்கப்பட்டது. கல்லூரியில் தாவரவியல், வேதியியல், வணிகவியல், தொடக்கக் கல்வி, நுண்ணுயிரியல், இயற்பியல், உளவியல், விலங்கியல் மற்றும் மகளிர் மேம்பாட்டு மையம் ஆகிய ஒன்பது துறைகள் உள்ளன

### தரவரிசைகள்

2022ஆம் ஆண்டில் தேசிய கல்வி நிறுவனங்களுக்கான தரவரிசை கட்டமைப்பின்படி இந்தியாவில் உள்ள கல்லூரிகளில் கல்லூரி 23வது இடத்தினை இக்கல்லூரி பிடித்தது.

இந்தியா டுடே கணக்கெடுப்பு, 2016-ன்படி இந்தியாவின் கலைக் கல்லூரிகளில் கார்கி 9வது இடத்தையும், அறிவியல் துறையில் 7வது இடத்தையும் பெற்றுள்ளது.

குறிப்பிடத்தக்க முன்னாள் மாணவர்கள்
----------------------------------

* அலங்கிரிதா சஹாய் - *மிஸ் திவா எர்த்* 2014
* ஹூமா குரேசி - நடிகை
* சோனல் சவுகான் - *பெமினா மிஸ் இந்தியா டூரிசம் 2005*, *மிஸ் வேர்ல்ட் டூரிசம்* 2005, வடிவழகர் மற்றும் நடிகை.
* ஊர்வசி ரவுடேலா - *மிஸ் திவா* 2015 மற்றும் நடிகை
* சன்யா மல்கோத்ரா - நடிகை
* சுவேதா பரத்வாஜ்-திரைப்பட நடிகை

மேற்கோள்கள்
-----------

1. ↑  "Home Pages of People@DU" (PDF). *gargi.du.ac.in*. Archived from the original (PDF) on 2 ஜூலை 2016. பார்க்கப்பட்ட நாள் 28 September 2016. `{{cite web}}`: Check date values in: `|archive-date=` (help)
2. ↑  "Gargi College | University Of Delhi". பார்க்கப்பட்ட நாள் 8 December 2019.
3. ↑  "Gargi College | University Of Delhi". பார்க்கப்பட்ட நாள் 8 December 2019.
4. ↑
5. ↑  "Gargi College Best Arts Colleges 2016 India Today Survey". *indiatoday.intoday.in*. பார்க்கப்பட்ட நாள் 18 December 2016.
6. ↑  "Alankrita Sahai - Beauty Pageants - Indiatimes". *Femina Miss India*. .
7. ↑  "Manaswini Magazine Gargi" (PDF).
8. ↑  "Femina girl crowned Miss Tourism - Times of India". *The Times of India*. .
9. ↑  "Meet Aamir Khan's on-screen daughter". *Deccan Chronicle*. 24 April 2015. பார்க்கப்பட்ட நாள் 8 December 2019.
**கால்கா காளி மாதா கோயில்** என்பது இந்தியாவின், அரியானா மாநிலத்தின் பஞ்சகுலா மாவட்டத்தின், அமைந்துள்ள கால்கா நகரில் அமைந்துள்ள ஒரு காளி கோயிலாகும்.

தொன்மம்
-------

முந்தைய யுகத்தில் மகிசாசுரம், சும்பன், நிசும்பன், சண்டன், முண்டன், ரக்தபீசன் போன்ற அரக்கர்கள் மக்களுக்கு சொல்லொன்னா கொடுமைகளைச் செய்தனர். அவர்கள் பார்தி தேவியிடம் முறையிட்டனர். அதனால் மக்களைக் காக்க அந்த அரக்கர்களை வதம் செய்ய முடிவு செய்தார். அதற்காக மிகப் பயங்கரமான மாகாளி என்ற உருவை எடுத்தார். மாகாளி ஆயிரம் கைகள், ஆயிரம் கால்கள் கொண்டவராக இருந்தார். மாகாளியின் இந்த உருவைப் பார்த்ததும் தேவர்கள் வணங்கினர். அவருக்கு தெய்வங்கள் பல்வேறு ஆயுதங்களை அளித்தனர். பிரம்மன் கமண்டலத்தையும், விஷ்ணு சக்கரத்தையும், இந்திரன் வஜ்ராயுதத்தையும், சிவன் திரிசூலத்தையும், எமன் பாசக் கயிறையும் அளித்தனர். காளி அரக்கர்களை கொல்ல சபதம் எடுத்துக் கொண்ட இடம்தான் *கால்கா* என்று அழைக்கப்படுகிறது.

கோயிலின் அமைப்பு
----------------

கால்கா காளி மாதா கோயிலானது கால்கா நகரின் சந்தையின் நடுவே அமைந்துள்ளது. கோயில் அமைந்துள்ள தெரு முனையில் ஒரு வளைவு அமைக்கப்பட்டுள்ளது. அதன் மேலே நடுவில் பிள்ளையாரும் அவருக்கு இடவலமாக பார்வதியும், இலட்சுமியும் உள்ளனர். கோயிலின் வெளிப்புறமாக காட்சியகம் போல மிகப் பெரிய ஒரு கண்ணாடிக் கூண்டு அமைக்கப்பட்டுள்ளது. அதனுள்ளே நாக்கைத் துருத்தியபடி பயங்கரமான தோற்றத்தில் காளி உள்ளார். அவர் கைகளில் அரிவாள், சூலம், வெட்டுண்ட அரக்கனின் தலை போன்றவை காணப்படுகின்றன.

கோயில் கருவறையில் காளி முழுமையற்ற உருவத்துடன் உள்ளார். அவரது முகம் மட்டுமே தரைக்கு மேலே காணப்படுகிறது. காளியின் முகத்தை வெள்ளி நகைகள், கிரீடம் போன்றவற்றால் அலங்கரிக்கபட்டுள்ளது. முகத்தைச் சுற்றிலும் வட்ட வடிவில் பூக்கலாம் அலங்காரம் செய்யப்பட்டுள்ளது.

விழாக்கள்
---------

இக்கோயிலில் மார்ச்-ஏப்ரல் மாதங்களில் திருவிழா நடத்தப்படுகிறது.

மேற்கோள்கள்
-----------

1. 1 2 3  "காளியின் அருள் பெற்ற கால்கா". இந்து தமிழ். 2023-சூன்-13. பார்க்கப்பட்ட நாள் 15 சனவரி 2024. `{{cite web}}`: Check date values in: `|date=` (help)
2. ↑  Haryana Gazateer, Revenue Dept of Haryana, Capter-V.
**அலங்கார நீர்த் தாவரங்கள்** மீன்களோடு கண்ணாடித் தொட்டிகளில் அழகுக்காகவும், இயற்கை தோற்றத்திற்காகவும் வளர்க்கப்படுகின்றன. இவை 1. பின்புறகாட்சி தாவரங்கள், 2. இடைமட்ட காட்சித் தாவரங்கள், 3. முன்பகுதி காட்சித் தாவரங்கள், 4. மிதக்கும் தாவரங்கள் என நான்கு வகைப்படும்.

பின்புறகாட்சி தாவரங்கள்
-----------------------

அமோசன் வாள் போன்ற ரிப்பன் வடிவ இலை வடிவம். எ.கா : வெங்காய தாவரம் (சிரினியம் தாயினம்), பிரேசிலின் மில்பாயில் (மிரியோ பில்லம் அகுவாடிகம்), சிவப்பு மில்பாயில் (மிரியோபில்லம் டியூபர்குலேட்டம்)

இடைமட்ட காட்சித் தாவரங்கள்
--------------------------

தொட்டியின் பாதி வரை வளரும் குணமுடையவை.

எ.கா : அபெனோகேடான், கிரிப் டோகோரினே, டைகர் தாமரை

முன்பகுதி காட்சித் தாவரங்கள்
----------------------------

எ.கா : ஸ்டார் ரோடாலா, ஊசிப்புல், கிடன் கிளிப், ஹைட்ரில்லா

மிதக்கும் தாவரங்கள்
-------------------

நீரின் மேல் பரப்பில் பரந்து சிறிய மீன்களுக்கு பாதுகாப்பிடமாக உதவுகிறது. எ.கா லேஸ் தாவரம் (பெனிஸ்டிராலிஸ்), ஹார்ன் வொர்ட் (செரோட்டபில்லம்), ரிப்பன்புல் (வேலிஸ்னேரியா ஜிகாண்டியா)

மேலும் காண்க
------------

அலங்காரத் தாவரம்

மேற்கோள்கள்
-----------

1. ↑  கோ.அருள் ஒளி, நன்நீர் அலங்கார மீன் வளர்ப்பு, தமிழ்நாடு மீன்வளப் பல்கலைக்கழகம், தூத்துக்குடி.
**காவல்துறைத் துணைத்தலைவர்** (சுருக்கமாக **டிஐஜி**, *Deputy inspector general of police* ) என்பது வங்களதேசம், இந்தியா, கென்யா, மலேசியா, நேபாளம், பாக்கித்தான், நைஜீரியா, இலங்கை ஆகிய நாடுகளில் காவல்துறையில் உள்ள ஒரு உயர் பதவியாகும்.

இந்தியா
-------

 காவல்துறை துணைக் கண்காணிப்பாளருக்கான இந்தியச் சின்னம்
காவல்துறைத் துணைத்தலைவர் (டிஐஜி) என்பது இந்திய காவல்துறையில், காவல்துறைத் தலைவருக்கு அடுத்து கீழே உள்ள பதவியாகும். காவல்துறைக் கண்காணிப்பாளர் அல்லது காவல் துணைக் ஆணையராக (தேர்வு நிலை தரம்) பதவியில் பணிபுரிந்த இந்தியக் காவல் பணி அதிகாரிகள் இப்பதவிக்கு உயர்த்தப்படுகின்றனர். டிஐஜி தரவரிசையில் உள்ள அதிகாரிகள் தங்கள் காலரில் கோர்ஜெட் பேட்ச்களை அணிந்துகொள்கின்றனர். அவை அடர் நீல நிற பின்னணி மற்றும் அதன் மீது தைக்கப்பட்ட வெள்ளைக் கோடு இடப்பட்டிருக்கும். எஸ்எஸ்பிகளைப் போலவே ஒரு மாநிலத்தில் இருக்கவேண்டிய காவல்துறைத் துணைத்தலைவர்களின் எண்ணிக்கைக்கு வரம்பு இல்லை. இதனால் பெரும்பாலான மாநிலங்களில் பல காவல்துறைத் துணைத்தலைவர்கள் உள்ளனர். காவல்துறைத் துணைத்தலைவர்களுக்கு 4ஆம் ஊதியக் குழுவின் படி ( ₹37,400 (US$470) முதல் ₹67,000 (US$840) ) வரையும், தர நிலை ஊதியமாக ₹8,900 (US$110) வரை இருக்கும்.

மேற்கோள்கள்
-----------

1. 1 2 3  "Indian Police Pay Rules, 2007" (PDF). DOPT. Archived from the original (PDF) on 8 March 2014. பார்க்கப்பட்ட நாள் 27 May 2015.
2. ↑  "Indian Police Service - Modern ranks and rank badges - IPS Exam - Indian Police Services (IPS) Exam Notification - UPSC Exams". Onestopias.com. Archived from the original on 18 நவம்பர் 2021. பார்க்கப்பட்ட நாள் 11 August 2011.
3. ↑  "About Us, Mumbai Police". Mumbai Police. Archived from the original on 13 ஜூன் 2010. பார்க்கப்பட்ட நாள் 11 August 2010. `{{cite web}}`: Check date values in: `|archive-date=` (help)
இரங்கூன் மல்லி
**இரங்கூன் மல்லி** (*Combretum indicum*) என்பது என்பது வெப்பமண்டல ஆசியாவை பூர்வீகமாகக் கொண்ட சிவப்பு நிறப் பூக்களைக் கொண்ட ஒரு கொடியாகும். இருவித்திலைத் தாவரமான இது மலாய் நாட்டை சேர்ந்தது. இச்செடி, சுவர், தூண், கம்பம், தட்டி, செய்ற்கை வளைவு முதலியவற்றின் மீது பெரிய அளவில் கொடிபோல் படர்ந்து வளரக்கூடியது. தோட்டங்களிலும், சோலைகளிலும் விரும்பி வளர்க்கப்படுகிறது. இரங்கூன் மல்லி, கடல் மட்ட இடங்களில், பூங்காக்களில் மிகுந்து காணப்படுகிறது.

இயல்புகள்
---------

இரங்கூன் மல்லி கொடியானது சுமார் 2.5 மீட்டர் முதல் 8 மீட்டர் வரை உயரம் வரை வளரக்கூடியது. இலைகள் நீள்வட்ட வடிவில் கூர்மையான முனை மற்றும் வட்டமான அடிப்பகுதியுடன் இருக்கும். இவை 7 முதல் 15 சென்டிமீட்டர் வரை வளரும். மேலும், இலையின் அமைவு எதிர்மாறாக இருக்கும். மலர்கள் மணமுடையன, குழல் வடிவின இவற்றின் நிறம் வெள்ளை நிறத்திலிருந்து இளஞ்சிவப்பு வரை மாறுபடும். இதனுடைய கனி 30 முதல் 35 வரை மிமீ நீளத்துடன் நீள்வட்ட வடிவமானது. பழம் முதிர்ச்சியடையும் போது வாதுமை போன்ற சுவை கொண்டது.

இச்செடியின் மலர்கள் ஓரளவு பெரியதாகவும், வெள்ளை, ஆரஞ்சு,சிவப்பு ஆகிய வண்ணங்களில் காணப்படும். இது நிறம் மாறும் தன்மை கொண்டது. நீண்ட அல்லது முட்டை வடிவில் இலைகள் காணப்படும். இலை நரம்புகள் வலை அமைப்பு உடையது. மலர்கள் இருபாலானவை. புல்லிவட்ட இதழ்கள் 5 ஒன்று சேர்ந்து சூலப்பைக்கு மேல் குழாய் போன்று அமைந்துள்ளது. அல்லி வட்டம் 5 தனி இதழ்களால் ஆனது. 5 குட்டையான மகரந்தங்கள் உள்ளது.

இரங்கூன் மல்லி கொடியானது பிலிப்பீன்சு, இந்தியா, பாக்கித்தான் மற்றும் மலேசியாவின் முட்காடுகளில் அல்லது இரண்டாம் நிலை காடுகளில் காணப்படுகிறது. இது வங்காளதேசம், மியான்மர், வியட்நாம் மற்றும் தாய்லாந்து போன்ற வெப்பமண்டல பகுதிகளில் பயிரிடப்பட்டு இயற்கையாக்கப்பட்டது.

### பயன்கள்

விதைகள் குடற்புழுக்கொல்லியாக பயன்படுகிறது. இலைச்சாறு வயிறு வீக்கத்தை கட்டுப்படுத்தக்கூடியது. வறுக்கப்பட்ட விதைகள் வைற்றுப்போக்கிற்கும், காய்ச்சலுக்கும், மருந்தாக பயப்படுகிறது. விதைகளை தேய்த்து தேனுடன் கலந்து குழந்தைகளுக்கு கொடுத்தால் உருளைப்புழு கோளாறு, ஊசிப்புழு நோய்த் தொற்று ஆகியவை நீங்கும்.

மேற்கோள்கள்
-----------

1. ↑  

	* USDA, ARS, GRIN. *இரங்கூன் மல்லி* in the *மூலவுயிர்முதலுரு வளவசதிகள் தகவற் வலையகம்*, ஐக்கிய அமெரிக்காவின் வேளாண்துறை ஆராய்ச்சி சேவையகம். Accessed on 8 August 2019.
2. ↑  Eisikowitch, D.; Rotem, R. (1987). "Flower Orientation and Color Change in Quisqualis indica and Their Possible Role in Pollinator Partitioning". *Botanical Gazette* **148** (2): 175. doi:10.1086/337645.
3. ↑  Gamble,G.S. Flora of Madras Presidency BSI vol.I. 1957; George watt, Dictionary of products of India Vol.VI. 1972
4. ↑  Excitotoxic cell death and delayed rescue in human neurons derived from NT2 cells, M Munir, L Lu and P Mcgonigl, Journal of Neuroscience, Vol 15, 7847–7860
5. ↑  Glutamate cytotoxicity in a neuronal cell line is blocked by membrane depolarization. T. H. Murphy, R. L. Schnaar, J. T. Coyle and A. Sastre. Brain Research Volume 460, Issue 1, 13 September 1988, Pages 155–160
அப்துல் அசீஸ் (இலங்கை அரசியல்வாதி) உடன் குழப்பிக் கொள்ளாதீர்கள்.

**ஏ. எம். ஏ. அசீஸ்** (*A. M. A Azeez*), என அழைக்கப்பட்ட **அபூபக்கர் முகம்மது அப்துல் அசீஸ்** (*Aboobucker Mohamed Abdul Azeez*, அக்டோபர் 4, 1911 – நவம்பர் 24, 1973) இலங்கை கல்வியாளரும், அரசியல்வாதியும், எழுத்தாளரும், சமூக சேவையாளரும் ஆவார்.

பிறப்பு, கல்வி
--------------

அப்துல் அசீஸ் யாழ்ப்பாணம் வண்ணார்பண்ணையில் சுலைமான் முகைதீன் முகம்மது அபூபக்கர் என்பவருக்கும், மீராமுகைதீன் நாச்சியா என்பவருக்கும் பிறந்தார். தந்தை யாழ்ப்பாண நகரசபை உறுப்பினராக இருந்தவர். தனது ஆரம்பக் கல்வியை யாழ்ப்பாணம் அல்லாபிச்சை பள்ளி, யாழ் வைத்தீஸ்வர வித்தியாலயம், யாழ்ப்பாணம் இந்துக் கல்லூரி ஆகியவற்றில் கற்றார். 1929 இல் இலங்கைப் பல்கலைக்க்ழகக் கல்லூரியில் கற்று இளங்கலை சிறப்புப் பட்டம் பெற்றார். 1933 இல் கேம்பிரிட்ச் பல்கலைக்கழகத்தில் பட்டப்பின் படிப்பைத் தொடருவதற்காக இங்கிலாந்து சென்றார். உயர் கல்வியைக் மேல் படிப்பைத் தொடர்வதற்காக இங்கிலாந்துக்குப் பயணமானார். உம்மு குல்தூம் என்பவரைத் திருமணம் புரிந்தார். இவர்களுக்கு மரீனா சுல்பிக்கா, முகம்மத் அலி, இக்பால் ஆகியோர் பிள்ளைகள் ஆவர்.

பணி
---

அசீஸ் 1940 ஆம் ஆண்டில் இலங்கை நிருவாக சேவையில் சேர்ந்தார். கல்முனை, கண்டி ஆகிய இடங்களில் உதவி அரசாங்க அதிபராகப் பணியாற்றினார். 1948 முதல் 1961 வரை கொழும்பு சாகிரா கல்லூரியில் அதிபராகப் பணியாற்றினார்.

1950 மற்றும் 1960களில் செனட் சபை உறுப்பினராகவும், பொது சேவை ஆணைக்குழு உறுப்பினராகவும் பணியாற்றினார்.

சமூகப் பணிகள்
-------------

1950 ஆம் ஆண்டில் அகில இலங்கை முஸ்லிம் இளைஞர் சங்கப் பேரவை (வை. எம். எம். ஏ) அமைப்பைத் தோற்றுவித்தார்.

எழுதிய நூல்கள்
--------------

* இலங்கையில் இஸ்லாம்
* அறபுத் தமிழ் எங்கள் அன்புத் தமிழ்
* மொழிபெயர்ப்புக் கலை
* மிஸ்ரின் வசியம்
* கிழக்காபிரிக்கக் காட்சிகள்
* ஆபிரிக்க அனுபவங்கள்
* தமிழ் யாத்திரை

மேற்கோள்கள்
-----------

1. ↑  Appreciation of A.M.A Azeez
[*தொடர்பிழந்த இணைப்பு*] by A.G.A. Barrie, Daily Mirror (English)
2. ↑  Dr. Azeez's contribution to eastern development by S.H.M. Jameel, Daily Mirror (English)
3. 1 2 3 4 5  காலித் எம். பாறூக் (5 அக்டோபர் 2014). "அகில இலங்கை முஸ்லிம் வாலிபர் சங்கப் பேரவையின் ஸ்தாபகர்". தினகரன். பார்க்கப்பட்ட நாள் 26 நவம்பர் 2015.

வெளி இணைப்புகள்
---------------

* Dr. A.M.A. Azeez Foundation

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* அமெரிக்க ஐக்கிய நாடுகள்

 |
| மற்றவை | 
* SNAC
* IdRef

 |
**தரங்கா சமணர் கோயில்** (Taranga (Jain Temple), இந்தியாவின் குஜராத் மாநிலத்தின் மெகசானா மாவட்டத்தின் கெராலு நகரத்தின் தரங்கா மலையில் அமைந்த சமணத் தீர்த்தங்கரர்களின் கோயில் வளாகம் ஆகும். தரங்கா சமணக் கோயில், சமணர்களின் இரு பிரிவினர்களான திகம்பரர் மற்றும் சுவேதாம்பரர்களுக்கு புனிதத் தலமாக விளங்குகிறது. மேலும் பௌத்தர்களுக்கும் இவ்விடம் புனிதத் தலமாக விளங்குகிறது.

தரங்கா சமணக் கோயில் வளாகத்தில், 14 சுவேதாம்பர மற்றும் 5 திகம்பர சமணர் கோயில்கள் உள்ளது. சமணத்திற்கு மதம் மாறிய சாளுக்கிய வம்ச மன்னர் குமாரபாலனின் (1143 - 1174) ஆட்சியின் போது இவ்வளாகத்தில் முக்கியக் கோயில் கட்டப்பட்டது. 
தரங்கா, சமணர்களுக்கு மட்டுமல்லாது பௌததர்களுக்கும் புனிதத் தலமாக உள்ளது.
தரங்கா சமணக் கோயில் வளாக மையத்தில் சமணத் தீர்த்தங்கரரான அஜிதநாதரின் 2.75 மீட்டர் உயரமுடைய பளிங்குக் கல் உருவச் சிலை அமைந்துள்ளது.

இக்கோயில்கள் வெள்ளை மணற்கல் மற்றும் செங்கற்களால் கட்டப்பட்டுள்ளது.

பெயர்க் காரணம்
--------------

தரங்கா மலையின் வடக்கில் 2.5 கி மீ தொலைவில் தரங்கா மாதாவின் கோயில் அமைந்துள்ளதால், இம்மலைக்கு தரங்கா எனப் பெயராயிற்று. மேலும் பௌத்த சமய தேவதையான தரங்காவின் உருவச்சிலை இருப்பதால் இவ்விடத்திற்கு தரங்கா என பெயராயிற்று.

கோயில் அமைப்பு
--------------

தரங்கா சமணர் கோயில் வளாகத்தில் 230 அடி நீளமும், 230 அடி அகலமும் கொண்ட பரப்பின் நடுப்பகுதியில் அமைந்த முக்கியக் கோயில் 50 அடி நீளமும், 100 அடி அகலமும், 142 அடி உயரமும் (15 மீ - 30 மீ - 43 மீ), 639 சதுர அடி (195 ச மீ). சுற்றளவும் கொண்டது. 
இக்கோயில் ஏழு விமானங்களைக் கொண்டது.

முக்கியக் கோயிலில் சமண சமயத்தின் இரண்டாவது தீர்த்தங்கரரான அஜிதநாதரின் வெள்ளைப் பளிங்குக் கற்சிலையும், கோயிலின் வலப்புறத்தில் ரிஷபதேவரின் காலடிச் சுவடுகளும் மற்றும் 20 தீர்த்தங்கரர்களின் உருவச் சிலைகளும் அமைந்துள்ளது. மேலும் இக்கோயிலில் சமண பத்மாவதி மற்றும் மன்னர் குமாரபாலனின் உருவச்சிலைகளும் உள்ளது.

விழாக்கள்
---------

* மகாவீரர் ஜெயந்தி

இதனையும் காண்க
--------------

* தில்வாரா சமணர் கோயில், இராஜஸ்தான்
* பாலிதானா சமணக் கோயில்கள், குஜராத்
* கிர்நார் சமணர் கோயில்கள், குஜராத்
* பவநாத் சமணர் கோயில்கள், குஜராத்
* சமணர் மலை, மதுரை
* குஜராத்தில் சமணம்

படக்காட்சியகம்
--------------

* தரங்கா சமணக் கோயில்களின் காட்சிதரங்கா சமணக் கோயில்களின் காட்சி
* கோயில் மற்றும் குளம்கோயில் மற்றும் குளம்
* பிற சமணக் கோயில்கள்பிற சமணக் கோயில்கள்

இதனையும் காண்க
--------------

* குஜராத்தில் சமணம்

மேற்கோள்கள்
-----------

1. 1 2 3  *Gazetteer of the Bombay Presidency: Cutch, Palanpur, and Mahi Kantha* 2015, ப. 442.
2. 1 2  Rajnee Vyas (2006). *Welcome to Gujarat*. Akshara Prakashan. பக். 69. .
3. ↑  "Buddhist Caves, Taranga Hills, North Gujarat". *Gujarat Tourism*. Archived from the original on 31 ஜூலை 2016. பார்க்கப்பட்ட நாள் 29 July 2016. `{{cite web}}`: Check date values in: `|archive-date=` (help)
4. ↑  "Taranga". *Gujarat Tourism*. Archived from the original on 17 ஆகஸ்ட் 2016. பார்க்கப்பட்ட நாள் 29 July 2016. `{{cite web}}`: Check date values in: `|archive-date=` (help)

### ஆதார நூற்பட்டியல்

* *Gazetteer of the Bombay Presidency: Cutch, Palanpur, and Mahi Kantha*. Government Central Press. 1880. பக். 442. .

 This article incorporates text from a publication now in the public domain:  *Gazetteer of the Bombay Presidency: Cutch, Palanpur, and Mahi Kantha*. Government Central Press. 1880. பக். 442. .
**ஜோசப் நல்லையா ஆறுமுகம்** (பிறப்பு 23 பெப்ரவரி 1896) என்பவர் ஒரு முன்னணி இலங்கை தமிழ் குடிமைப்பணி அதிகாரியாவார்.

ஆரம்ப கால வாழ்க்கை
------------------

ஆறுமுகம் 1896 பெப்ரவரி 23 அன்று பிறந்தார். இவர் வட இலங்கையில் பருத்தித்துறைக்கு அருகில் உள்ள கட்கோவளத்தைச் சேர்ந்தவர். யாழ்ப்பாணம் மத்திய கல்லூரியில் கல்வி கற்றார். பின்னர் இலங்கை தொழில்நுட்பக் கல்லூரியில் அறிவியல் பயின்றார். அறிவியல் இடையே தேர்வில் தேர்ச்சி பெற்ற பிறகு கல்வி உதவித்தொகையில் இங்கிலாந்து சென்றார். அங்கு, 1921 திசம்பரில், இவர் இலங்கை குடிமைப் பணியில் சேர்ந்தார்.

ஆறுமுகம் முத்துகுமாரின் மகளை மணந்தார், அவர் இறந்த பிறகு லில்லி செல்லையாவை மணந்தார்.

தொழில்
------

ஆறுமுகம் இலங்கையில் பல குடிமைப் பணி பதவிகளை வகித்தார். மேலும் கொழும்பில் ஒரு முன்னணி நீதவானாகவும் இருந்தார். இவர் 1941 இல் பெட்ரோல் கட்டுப்பாட்டாளராகவும், 1946 இல் மோட்டார் போக்குவரத்து ஆணையராகவும் இருந்தார். பின்னர் அவர் போக்குவரத்து மற்றும் பணிகள் அமைச்சகத்தின் நிரந்தர செயலாளராக இருந்தார்.

1951 புத்தாண்டு மரியாதை நிகழ்வின்போது ஆறுமுகம் பிரித்தானிய பேரரசின் கட்டளைத் தளபதி என்ற கௌரவத்தைப் பெற்றார்.

இறப்பு
------

பணி ஓய்வுக்குப் பிறகு 1960களில் ஆறுமுகம் இறந்தார்.

ஜோசப் நல்லையா ஆறுமுகம் நினைவு விருது
------------------------------------

1986 ஆம் ஆண்டு ஆறுமுகத்தின் மனைவி, கொழும்பு பல்கலைக்கழகத்தில் அறிவியல் மாணவர்களுக்கான புலமைப்பரிசில்களை வழங்குவதற்காக ஒரு அறக்கட்டளையை நிறுவினார்.

குறிப்புகள்
-----------

1. 1 2 3 4 5 6 7  Arumugam, S. (1997). *Dictionary of Biography of the Tamils of Ceylon*. பக். 14. .
2. ↑  "Gooneratne v Mahadeva". LawNet. Archived from the original on 2013-07-03. பார்க்கப்பட்ட நாள் 2013-05-26.
3. ↑  "Silverline Bus Company Ltd v Kandy Omnibus Company Ltd". LawNet. Archived from the original on 2013-07-03. பார்க்கப்பட்ட நாள் 2013-05-26.
4. ↑  "Fourth Supplement". *The London Gazette* (39107): 43. 29 December 1950. .
5. ↑  "Joseph Nalliah Arumugam Memorial Award". University of Colombo.
**தலைமலை சஞ்சீவிராய பெருமாள் கோயில் (தலைமலை நல்லேந்திர வரதராஜ பெருமாள்)**என்பது தமிழ்நாட்டின், திருச்சிராப்பள்ளி - நாமக்கல் மாவட்டங்களின் இடையே உள்ள தலைமலையில் உள்ள பெருமாள் கோயிலாகும்.

பெயரியல்
--------

இலங்கையில் இராவணனுடன் நடந்த போரின்போது மூர்ச்சையடைந்து விழுந்த இலட்சுமணனை காக்க அனுமன் தூக்கிச் சென்ற மூலிகைகள் நிரம்பிய சஞ்சீவி மலையில் இருந்த மூலிகைகளின் வாசத்திலேயே லட்சுமணன் குணமடைந்துவிட்டார். அந்த மகிழ்ச்சியில், மலையை ஆஞ்சநேயர் வீசியெறிந்ததாகவும், அது 7 துண்டுகளாகச் சிதறி விழுந்ததாகவும் அவற்றில் ஒன்று இந்த தலைமலை எனவும் கூறப்படுகிறது. மலையின் தலை போன்ற உச்சி சிகரத்தில் பெருமாள் கோயில் உள்ளதால் தலைமலை எனப் பெயர் பெற்றதாகக் கூறப்படுகிறது.

தலை மலை
-------

கிழக்குத் தொடர்ச்சி மலைகளில், நாமக்கல் மாவட்டத்தில் அமைந்துள்ளது தலைமலை காப்புக்காடு. இதன் கிழக்கு மற்றும் தெற்குப் பகுதி திருச்சி மாவட்டத்தின் எல்லையில் உள்ளது. மூலிகை உட்பட பல்வேறு வகையான செடிகள், மரங்கள் நிறைந்ததாக இந்த மலை காணப்படுகிறது. இந்தக் காப்புக்காட்டில் சுமார் 3,200 அடி உயர மலையில் சஞ்சீவிராய பெருமாள் கோயில் அமைந்துள்ளது.

பாதை
----

இக்கோயிலுக்குச் செல்ல நாமக்கல் மாவட்டம் எருமப்பட்டி, வடவத்தூர், செவிந்திப்பட்டி, திருச்சி மாவட்டம் நீலியாம்பட்டி, சஞ்சீவிபுரம் ஆகிய பகுதிகளில் இருந்து உள்ள ஐந்து பாதைகள் வழியாக கரடுமுரடான, செங்குத்தான மற்றும் சில இடங்களில் மிகவும் ஆபத்தான பாதையைக் கடந்து ஏறக்குறைய ஏழு கிமீ தொலைவுக்கு நடந்து மலை உச்சிக்குச் செல்ல முடியும். கீழிருந்து வரும் அனைத்துப் பாதைகளும் தலைமலையில் இருந்து சுமார் ஒரு கிமீ கீழே உள்ள கருப்பண்ணசாமி கோயிலில் ஒன்று சேர்கின்றன.

கோயில்
------

நாயக்க மன்னர் காலத்தில் கட்டப்பட்டதாகக் கூறப்படும் இந்தக் கோயிலில், உள்ள இறைவன் தானாய் வளர்ந்த தலைமலை சஞ்சீவிராயன் என்று அப்பகுதி மக்களால் அழைக்கப்படுகிறார். இந்த இறைவனான நல்லேந்திர பெருமாள் சுயம்புவாக எழுந்தருளியவராக கருதப்படுகிறார். மேலும் வெங்கடாஜலபதி, ஸ்ரீதேவி, பூதேவி ஆகிய தெய்வங்கள் மூலவர்களாகவும், சீனிவாச பெருமாள், ருக்மணி, சத்யபாமா ஆகிய தெய்வங்கள் உற்சவர்களாகவும் உள்ளனர். இவர்களுக்கு தென்புறத்தில் அலமேலுமங்கை தாயார் மூலவராகவும், மகாலட்சுமி உற்சவராகவும் உள்ளனர். பெரும்பாலும் சனிக்கிழமைகளில் மட்டுமே கோயிலுக்கு பக்தர்கள் வருகிறார்கள். தலைமலை உச்சியில் உள்ள பெருமாள் கோயிலுக்கு வரும் பக்தர்கள் பலர் கோயிலுக்கு வெளிப்புறத்தில் ஒரு பாதம் மட்டுமே வைக்கும் அளவுக்கு சுமார் 4 அங்குலம் அகலமே உள்ள சுவரின் விளிம்பில் உயிரைப் பணயம் வைத்து நடந்து வலம்வருவதை வழக்கமாகக் கொண்டுள்ளனர். மிகவும் ஆபத்தான இந்தச் செயலை தலைமலை கிரிவலம் என்று கூறுகின்றனர். இவ்வாறு கிரிவலம் சென்றசிலர் தவறி விழுந்து இறந்துள்ளனர்.

மேற்கோள்கள்
-----------

1. ↑  ஜெ.ஞானசேகர் (20 அக்டோபர் 2017). "திருச்சி - நாமக்கல் இடையே மூலிகைகள் நிறைந்த சஞ்சீவி பர்வதம் என போற்றப்படும் தலைமலையின் பெருமையைக் குலைக்கும் ஆபத்தான கிரிவலம்". *செய்திக் கட்டுரை*. தி இந்து தமிழ். பார்க்கப்பட்ட நாள் 21 அக்டோபர் 2017.
2. ↑  "திருச்சி அருகே தலைமலையில் கிரிவலம் சென்றபோது 3,200 அடி உயரத்தில் இருந்து தவறி விழுந்த ஆட்டோ ஓட்டுநர் பலி? - வாட்ஸ் அப்பில் பரவும் வீடியோவால் பரபரப்பு". *செய்தி*. தி இந்து தமிழ். 2017 க்டோபர் 17. பார்க்கப்பட்ட நாள் 21 அக்டோபர் 2017. `{{cite web}}`: Check date values in: `|date=` (help)
வில்லியம் பாக்சு, ஞாயிறு பள்ளி சமுதாயம் அமைப்பின் நிறுவனர்
**ஞாயிறு பள்ளி சமுதாயம்** (S*unday School Society*) என்பது ஞாயிற்றுக்கிழமை பள்ளிகளின் பிரித்தானிய சங்கம் ஆகும். இச்சங்கம் 1785 ஆம் ஆண்டு செப்டம்பர் 7 ஆம் நாள் வில்லியம் பாக்ஸ் (1736-1826) என்பவரால் நிறுவப்பட்டது.

இந்த அமைப்பு ஒவ்வொரு ஞாயிற்றுக்கிழமையும் பள்ளி செல்லாத ஆயிரக்கணக்கான ஏழை மக்களுக்கு கல்வியைக் கொடுத்தது. இந்த சங்கம் ஏறக்குறைய 4000 பள்ளிகளை ஏற்படுத்தியது. தன் அமைப்பிற்கென விதிகளை வகுத்துக் கொண்டது. பாடப்புத்தகங்களை வழங்கியது. நிதி ஆதாரத்தை ஏற்படுத்திக் கொண்டது. இந்த அமைப்பின் மூலமாக தொழிற்சாலைகளில் பணிபுரியும் கல்வியறிவற்றவர்கள் அடிப்படைக் கல்வியறிவைப் பெற முடிந்தது.

மேற்கோள்கள்
-----------

1. ↑  William Fox, Robert Raikes (1831). *Memoir of W. Fox, Esq. founder of the Sunday-School Society: comprising the history of the origin ... of that ... institution, with correspondence ... between W. Fox, Esq. and R. Raikes, etc.*. Joseph Ivimey (editor). George Wightman.
2. ↑  "Fox Organized Sunday School Society". *Christianity.com* (in ஆங்கிலம்). பார்க்கப்பட்ட நாள் 2022-08-31.

வெளி இணைப்புகள்
---------------

* 
*
Chordata 

**இந்தியச் சிறிய வயல் எலி** (*Little Indian field mouse*)(*மசு போடுகா*) என்பது முரிடே குடும்பத்தில் உள்ள கொறிணி சிற்றினமாகும். இது வங்காளதேசம், இந்தியா, மியான்மர், நேபாளம் மற்றும் இலங்கை ஆகிய நாடுகளில் காணப்படுகிறது .

விளக்கம்
--------

தலை மற்றும் உடல் நீளம் 7 செ.மீ. ஆகும். இதன் வால் 6 செ.மீ. நீளமுடையது. உடலின் மேல் மேற்பரப்பில் சாம்பல் கலந்த வெள்ளை அல்லது வெள்ளை நிறத்திலும் வயிற்றுப்பகுதி பளபளப்பான வெளிர் பழுப்பு நிறமாகவும் இருக்கும். பெரும்பாலும் மார்பின் குறுக்கே வெளிர் பழுப்பு நிற பட்டை அல்லது பிளவு இருக்கும். பெரிய வட்டமான காதுகள் உள்ளன. முகவாய் மாறாக குறுகி காணப்படும். வால் மேலே கருமையாகவும் கீழே வெளிர் நிறமாகவும் இருக்கும். மேல் வெட்டுப்பற்கள் பின்னோக்கி வளைந்திருக்கும்.

கலாச்சாரத்தில்
--------------

இந்த விலங்கு சிங்கள மக்களால் சரியான சுட்டி எனப் பொருள் படும் வகையில் *வெல் ஹீன் மியா* ( වෙල් හීන් මීයා) என்று அழைக்கப்படுகிறது.

மேற்கோள்கள்
-----------

1. ↑  Aplin, K.; Molur, S.; Nameer, P.O. (2008). "*Mus booduga*". *IUCN Red List of Threatened Species* **2008**: e.T13953A4370310. doi:10.2305/IUCN.UK.2008.RLTS.T13953A4370310.en. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1768938
* ADW: Mus\_booduga
* BioLib: 36055
* EoL: 1179224
* GBIF: 2438798
* iNaturalist: 44698
* IRMNG: 11038574
* ITIS: 585376
* IUCN: 13953
* MSW: 13001543
* என்.சி.பி.ஐ: 27681
* uBio: 108509

 |
**சவண்டப்பூர் முத்து கவுண்டர் பழனியப்பன்** (பிறப்பு 1930) என்ற **ச. மு. பழனியப்பன்**, தமிழ்நாடு சட்டமன்றத்தின் முன்னாள் உறுப்பினர் ஆவார். 1971 ல் கோபிசெட்டிபாளையம் தொகுதியிலிருந்து திராவிட முன்னேற்றக் கழக வேட்பாளராக தமிழ்நாடு சட்டசபைக்குத் தேர்ந்தெடுக்கப்பட்டார். இரண்டு வெவ்வேறு முதலமைச்சர்கள் அண்ணாதுரை மற்றும் கருணாநிதி ஆகியோரின் கீழ் பணியாற்றினார்.

தனிப்பட்ட வாழ்க்கை
------------------

பழனியப்பன் 1930 ம் ஆண்டு கோபிசெட்டிபாளையத்தில் சவண்டப்பூர் கிராமத்தில் முத்து கவுண்டரின் மூத்த மகனாகப் பிறந்தார். ஒரு பெரிய புகழ்மிக்க விவசாய குடும்பத்தில் பிறந்த இவர் சிறிய வயதில் தனது தாயை இழந்தார். அவர் ஒரு மருத்துவராக மாற கடினமாக உழைத்தார். அவரது இளைய சகோதரர், எஸ். எம். கன்டப்பன், ஒரு வழக்கறிஞர் ஆவார். இவருக்கு மூன்று சகோதரிகளும் இருந்தனா். தனது தொழில் மூலம் சமூகத்திற்கு பெரும் சேவையை செய்தாா். அவர் 80 வயதான போதும் கூட தனது மருத்துவத் தொழில் மூலமாக குறைவான அல்லது கட்டணமற்ற சேவையின் மூலமாக மக்களுக்கு சேவை செய்கிறார்.

ஆதாரங்கள்
---------

1. ↑  "1971 Tamil Nadu Election Results, Election Commission of India" (PDF). Archived from the original (PDF) on 2010-10-06. பார்க்கப்பட்ட நாள் 2017-07-02.
டாட்டா ஸ்கை டிஷ் ஆண்டெனா யூனிட்
**டாட்டா ஸ்கை** (*Tata Sky*) என்பது இந்தியாவில் உள்ள ஒரு டி. டீ. எச் மற்றும் செயற்கைக்கோள் தொலைக்காட்சி ஆகிய சேவைகளை வழங்கும் நிறுவனம் ஆகும். இது இன்சாட் (INSAT) 4A செயற்கைக்கோள் உதவியுடன் எம்பெக்-4 தொழில்நுட்பத்தின் அடிப்படையில் இயங்குகிறது.

கேபிள் தொலைக்காட்சி, மற்றும் மற்ற டி. டீ. எச். சேவை வழங்கிகளான ஏர்டெல் டிஜிட்டல் டிவி, ரிலையன்ஸ் பிக் டிவி, டிடி டைரக்ட் +, டிஷ் டிவி, சன் டைரக்ட் மற்றும் வீடியோகான் டி2எச் போன்றவை அதன் முக்கிய போட்டி நிறுவனங்கள் ஆகும். டாடா ஸ்கை தற்போது மொத்தம் 601 சேனல்கள், 495 எஸ்டி சேனல்கள் மற்றும் 99 எச்டி சேனல்களை வழங்குகிறது.

வரலாறு
------

இது டாட்டா குழுமம் நிறுவனமும், ஸ்டார் டிவி நிறுவனமும் இணைந்து உருவாக்கிய ஒரு கூட்டு நிறுவனம் ஆகும். இந்த நிறுவனம் 2004ல் ஒருங்கிணைக்கப்பட்டது. எனினும் இது 2006ல் தான் செயல்படத்தொடங்கியது. இது தற்போது 196 சேனல்களை (டிசம்பர் 2010 வரை) வழங்குகிறது.

டாட்டா ஸ்கை எச்டி
-----------------

டாட்டா ஸ்கை எச்டி சூன் 14, 2010, அன்று அறிமுகப்படுத்தப்பட்டது. இதன் மூலம் நிகழ்ச்சிகளை மிகத் தெளிவாகக் காண முடியும்.

மேற்கோள்கள்
-----------

1. ↑  "About Tata Sky DTH". Tatasky.com. பார்க்கப்பட்ட நாள் 2019-09-13.
2. ↑  "Tata Sky channel list". Techdracula. .
**சாகப் சிங் சவுகான்** (*Sahab Singh Chauhan*) கோண்டா சட்டமன்றத் தொகுதியில் தேர்ந்தெடுக்கப்பட்டு தில்லியின் சட்டமன்ற உறுப்பினராக இருந்தவர் ஆவார். தில்லி சட்டமன்றத் தொகுதியில் ஐந்து முறை தொடர்ச்சியாகச் சட்டமன்ற உறுப்பினராக இருந்தவர் என்ற சிறப்பு இவருக்கு உண்டு .

யமுனா விகார் சட்டமன்றத் தொகுதியில் இரண்டு முறையும், கோண்டா சட்டமன்ற தொகுதியில் மூன்று முறையும் போட்டியிட்டு இவர் தில்லி சட்டமன்றத்திற்காகத் தேர்ந்தெடுக்கப்பட்டார். 2015 தேர்தலில் சுமார் 8,000 வாக்குகள் வித்தியாசத்தில் ஆம் ஆத்மி கட்சியின் சிறீ தத் சர்மா என்பவரிடம் தோல்வியுற்றார் .

தில்லியின் முதலாவது, இரண்டாவது, மூன்றாவது, நான்காவது, ஐந்தாவது சட்ட மன்றங்களின் உறுப்பினராக தொடர்ந்து ஐந்து முறை சாகப் சிங் பணியாற்றியுள்ளார். செயல்திறனுள்ள அரசியல்வாதியாக 1980 ஆம் ஆண்டு முதல் இவர் இயங்கி வருகிறார். 1981 முதல் 1987 வரை கோண்டா மண்டலத்தின் கட்சித் தலைவராகவும், 1988 முதல் 1991 வரை சாதரா மாவட்ட செயலாளராகவும், 1991 முதல் 1993 வரை வடகிழக்கு தில்லி மாவட்ட பொதுச் செயலாளராகவும், இதே மாவட்டத்தின் துணைத்தலைவராகவும் பல்வேறு கட்சிப் பொறுப்புகளில் இவர் இருந்துள்ளார்.

மேற்கோள்கள்
-----------

1. ↑  "Sahab Singh Chauhan". *delhiassembly.nic.in*. பார்க்கப்பட்ட நாள் 2019-07-12.
2. ↑  "Sahab Singh Chauhan (58) BJP Yamuna Vihar". *Hindustan Times* (in ஆங்கிலம்). 2008-11-06. பார்க்கப்பட்ட நாள் 2019-07-12.
ஆபிரகாமிய சமயங்களின் சின்னங்கள்: யூதத்தினை பிரதிபலிக்கும் தாவீதின் நட்சத்திரம் (மேலே), கிறிஸ்தவத்தினை பிரதிபலிக்கும் கிறிஸ்தவ சிலுவை (இடம்), இசுலாத்தை பிரதிபலிக்கும் அரபு வனப்பெழுத்துச் சொல் கடவுள் (அல்லா) (வலம்)
**ஆபிரகாமிய சமயங்கள்** என்பன ஆபிரகாமுக்கு முக்கியத்துவம் கொடுத்து, அவரை தங்கள் பொது மூலமாகக் கொண்டு அல்லது அவரின் காணப்பட்ட ஆன்மீக பாரம்பரியத்தை ஏற்றுக்கொண்ட ஒரு கடவுட் கொள்கை சமயங்களாகும். அவை மூன்று பிரதான ஒப்புநோக்கிய சமயங்களான ஒன்றாக, ஏனைய இந்திய சமயங்கள், கிழக்கு ஆசிய சமயங்களுடன் காணப்படுகின்றன. இருபத்தியோராம் நூற்றாண்டின் ஆரம்பத்தில், உலக சனத்தொகையில் 54% மக்கள் (3.8 மில்லியன் மக்கள்) ஆபிரகாமிய சமயங்களை பின்பற்றுபவர்களாகவும், 30% மக்கள் ஏனைய சமயங்களை பின்பற்றுபவர்களாகவும், 16% மக்கள் சமயம் எதுவுமற்றவர்களாகவும் காணப்படுகின்றனர்.

உருவாக்கப்பட்ட காலவரிசைப்டி, யூதம், கிறித்தவம், இசுலாம் ஆகிய மூன்று பெரிய சமயங்கள் என்பன ஆபிரகாமிய சமயங்கள் ஆகும்.

குறிப்புக்கள்
-------------

### அடிக்குறிப்புக்கள்

### மேற்கோள்கள்

1. ↑  "Philosophy of Religion". *பிரித்தானிக்கா கலைக்களஞ்சியம்*. 2010. Archived from the original on 21 ஜூலை 2010. பார்க்கப்பட்ட நாள் 24 June 2010. `{{cite web}}`: Check date values in: `|archivedate=` (help)
2. ↑  Massignon 1949, ப. 20–23
3. ↑  Smith 1998, ப. 276
4. ↑  Derrida 2002, ப. 3
5. ↑  Hunter, Preston. "Major Religions of the World Ranked by Number of Adherents". Archived from the original on 2011-04-22. பார்க்கப்பட்ட நாள் 2012-07-31. `{{cite web}}`: Unknown parameter `|=` ignored (help)
6. ↑  
 *Worldwide Adherents of All Religions by Six Continental Areas, Mid-2002*. 2002.. பார்த்த நாள்: 31 May 2006.

இவற்றையும் பார்க்கவும்
----------------------

* கிறித்தவமும் பிற மதங்களும்
* ஞானக் கொள்கை
* விவிலிய நபர்கள் அடக்கம் செய்யப்பட்ட இடங்களின் பட்டியல்
* சரதுசம்

வெளி இணைப்புக்கள்
-----------------

* Reconciling the Abrahamic Faiths
* What's Next? Heaven, hell, and salvation in major world religions A side-by-side comparison.
* Three Faiths, One God
* ஆபிரகாமிய மதங்களும் ஆன்மீகமும்
**டாபெடில்ஸ்** (*I wandered Lonely as a Cloud or Daffodils*)என்பது வில்லியம் வேர்ட்ஸ்வொர்த் எழுதிய கவிதை. வேர்ட்ஸ்வெர்ர்த்தும், அவரது தங்கை டோரோத்தியும் ஏப்ரல் மாதம் 15ஆம் நாள் 1802ஆம் ஆண்டு டாபெடில் மலர்கள் பூத்துள்ள படுகையினை கடந்து செல்லும் போது டாபெடில் மலர்களால் ஈர்க்கப்பட்டதால் இந்தக் கவிதை 1804 முதல் 1807ஆம் ஆண்டிற்குள் எழுதப்பட்டது. 1815ஆம் ஆண்டு இதன் மறுபதிப்பு வெளியிடப்பட்டது. 2004ஆம் ஆண்டு இந்தக் கவிதை எழுதிய 200வது ஆண்டு கொண்டாடப்பட்டது. இதில் 15,000 பிரித்தானிய பள்ளிக் குழந்தைகள் கலந்து கொண்டனர். இதில் 4 பகுதிகள் உள்ளன. 24 வரிகனை உள்ளடக்கியுள்ளது. இதில் டாபெடில் மலர்களின் அழுகு, இயற்கையை நேசித்தல், கவிஞரின் டாபெடில் பற்றிய கடந்த கால நினைவுகள் பற்றி அழகுற தரப்பட்டுள்ளது.

பின்னணி
-------

இங்கிலாந்தின் ஏரி மாவட்டத்தில் உல்சுவாட்டர் ஏரியின் கிளென்கோய்ன் விரிகுடாவைச் சுற்றி வேர்ட்ஸ்வொர்த்தும், அவரது தங்கை டோரோத்தியுடன் அவர் ஒரு நடைபயணம் மேற்கொண்டபோது இக்கவிதையை எழுதும் எண்ணம் அவருக்குத் தோன்றியது. இங்கிலாந்தின் கிராசுமீர் என்ற இடத்தில் உள்ள ஒரு ஏரியைச் சுற்றி நடந்த பொழுது அதை விளக்கி டோரத்தி ஒரு குறிப்பை எழுதினார். அதை அடிப்படையாகக்கொண்டு 1804ஆம் ஆண்டு வேர்ட்ஸ்வொர்த் இக்கவிதையை எழுதத் தொடங்கினார்.

இங்கிலாந்தின் ஏரி மாவட்டத்தில் உள்ள உல்சுவாட்டர் ஏரி. *கோபரோ பூங்காவில் உல்சுவாட்டர்,* ஜே. எம். டபுள்யூ. டர்னர்*,* நீர்வண்ண ஓவியம், 1819.

மேற்கோள்
--------

1. ↑  Wordsworth, William. "I wandered lonely as a cloud". British Library Images Online. Archived from the original on 2020-10-31. பார்க்கப்பட்ட நாள் 2022-10-22.
2. ↑  "William Wordsworth (1770–1850): I Wandered Lonely as a Cloud". *Representative Poetry Online*. 2009. பார்க்கப்பட்ட நாள் 23 December 2009.
3. 1 2  "Daffodils at Glencoyne Bay". *Visit Cumbria*. பார்க்கப்பட்ட நாள் 23 December 2009.
4. ↑  Radford, Tim (2011-04-15). "Weatherwatch: Dorothy Wordsworth on daffodils" (in en-GB). *The Guardian*. .
**கிருஷ்ண குமார் பிர்லா நிறுவனம்** (*K. K. Birla Foundation*)
1991 ஆம் ஆண்டு தில்லியில் கிருஷ்ண குமார் பிர்லாவால் நிறுவப்பட்டது. இது கே.கே. பிர்லா நிறுவனம் என்றும் அழைக்கப்படுகிறது. இந்நிறுவனத்தின் முதன்மை நோக்கம் இலக்கியம் (குறிப்பாக இந்தி இலக்கியம்), கலை, கல்வி மற்றும் சமூக பணிகள் ஆகியவற்றை ஊக்குவிப்பது ஆகும்.

வழங்கப்படும் விருதுகள்
----------------------

இந்நிறுவனம் பல்வேறு துறையில் குறிப்பிடத்தக்க சாதனையாளர்களை ஊக்குவிக்க பல்வேறு விருதுகளை வருடந்தோறும் வழங்கி வருகிறது.
கீழ்கண்ட விருதுகள் கே.கே,பிர்லா நிறுவனத்தால் வழங்கப்பட்டுவருகிறது,

1. சரஸ்வதி சம்மான் விருது
2. வியாஸ் சம்மான் விருது
3. பிகாரி புரஸ்கர் விருது
4. ஷன்கர் புரஸ்கர் விருது
5. வச்சஸ்பதி புரஸ்கர் விருது
6. ஜி.டி.பிர்லா விருது

### சரஸ்வதி சம்மான் விருது

முதன்மைக் கட்டுரை: சரஸ்வதி சம்மான் விருது
இந்தியாவின் பட்டியலிடப்பட்ட 22 மொழிகளில் உள்ள சிறந்த உரைநடை அல்லது கவிதை இலக்கியப் படைப்பிற்கு வழங்கப்படும் விருதாகும். இதன் மதிப்பு ஐந்து லட்சம் இந்திய ரூபாய் ஆகும்.

### வியாஸ் சம்மான் விருது

இந்தி மொழியில் எழுதப்படும் சிறந்த கவிதை அல்லது உரைநடைக்காக வழங்கப்படும் விருது ஆகும். இதன் மதிப்பு இரண்டரை லட்சம் இந்திய ரூபாய் ஆகும்.

### பிகாரி புரஸ்கர் விருது

இந்தி மற்றும் இராச்சசுத்தானி மொழியில் எழுதப்படும் சிறந்த கவிதை அல்லது உரைநடைக்காக வழங்கப்படும் விருது ஆகும். இராச்சசுத்தானை சார்ந்த எழுத்தாளர்கள் மட்டுமே இவ்விருதினிற்கு தகுதி உடையவர்களாவர். பரிசுத்தொகை ஒரு லட்சம் இந்திய ரூபாய் ஆகும்.

### ஷன்கர் புரஸ்கர் விருது

இந்தி மொழியில் எழுதப்பட்ட இந்தியாவின் பண்பாடு, கலை, தத்துவம் குறித்த படைப்புகளுக்காக இவ்விருது வழங்கப்படுகிறது. பரிசுத்தொகை ஒன்னறை லட்சம் இந்திய ரூபாயாகும்.

### வச்சஸ்பதி புரஸ்கர் விருது

சமஸ்கிருத மொழியில் செய்யப்படும் படைப்புகளுக்காக வழங்கப்படும் விருது ஆகும். பரிசுத்தொகை ஒன்னறை லட்சம் இந்திய ரூபாயாகும்.

### ஜி.டி.பிர்லா விருது

இந்திய அறிவியல் அறிஞர்களுக்கு, சிறந்த அறிவியல் ஆய்வுக்காக வழங்கப்படும் விருது ஆகும். பரிசுத்தொகை ஒன்னறை லட்சம் இந்திய ரூபாயாகும்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". Archived from the original on 2015-04-24. பார்க்கப்பட்ட நாள் 2015-04-06.
2. ↑  "Saraswati Samman". KK Birla Foundation. Archived from the original on 5 ஏப்ரல் 2015. பார்க்கப்பட்ட நாள் 13 May 2013. `{{cite web}}`: Check date values in: `|archive-date=` (help)
3. ↑  "Govind Mishra gets Saraswati Samman 2013 for novel 'Dhool Paudhon Par'". *Daily News & Analysis*. 22 September 2014. பார்க்கப்பட்ட நாள் 2014-09-23.
4. ↑  "Vachaspati Puraskar". KK Birla Foundation. Archived from the original on 21 டிசம்பர் 2013. பார்க்கப்பட்ட நாள் 13 May 2013. `{{cite web}}`: Check date values in: `|archive-date=` (help)
**கிருஷ்ணகுமார் பாலசுப்பிரமணியன்** (*Krishnakumar Balasubramanian*) என்பவர் ஒரு இந்திய திரைப்பட மற்றும் நாடக நடிகர் ஆவார். இவர் தி லிட்டில் தியேட்டர் (இந்தியா) நாடக்குழுவின் நடிப்பு இயக்குனர் ஆவார். இவர் தி லிட்டில் தியேட்டருக்காக (இந்தியா) பல மேடை நாடகங்களுக்கு திரைக்கதை எழுதி இயக்கியுள்ளார். அதாவது 2011 இல் கிறிஸ்துமஸ் பாண்டோமைம்கள் 'ஆலிஸ் இன் ஐலேண்ட்' மற்றும் 2012 இல் 'தி ஃப்ரீ மஸ்கடியர்ஸ்', 2010 இல் 2 மியூசிகல்ஸ் 'அடிடா' மற்றும் 'கப்சா - ஃபுல்லி லோடட்' இளம் பார்வையாளர்களுக்கான சர்வதேச நாடக விழாவுக்காக 2012 'லிட்டில் ஃபெஸ்டிவல்' போன்றவற்றுக்கு திரைக்கதை எழுதியுள்ளார். மேலும் இவர் பல ஆண்டு அனுபவமுள்ள கடின உழைப்பு கொண்ட நடிகர்களில் ஒருவராகக் கருதப்படுகிறார்.

இவர் 2018 அக்டோபரில் ரித்தேஷ் பத்ரா இயக்கிய ஒரு குறும்படத்தில் நடித்துள்ளார்

மகாத்மா காந்தியின் 150வது பிறந்தநாள் விழாவான ‘சாந்தி சூத்ரா’ விழாவில் கலாசேத்ரா அறக்கட்டளையின் நாட்டிய நாடக தயாரிப்பின் நாடக இயக்குநராக பணியாற்றினார்.

2020 நவம்பரில் வெளியான சூர்யா நடித்த 'சூரரைப் போற்று' படத்தில் இவர் கேப்டன் சைதன்யா ராவ் 'சே'வாக நடித்தார்.

தொழில்
------

இவர் நடிகர் பிரகாஷ் ராஜுடன் *காதலாகி* என்ற முழு நீள திரைப்படத்தில் முக்கிய வேடத்தில் நடித்தார். இது 2010 மே மாதத்தில் வெளியானது. இவர் 2012 திசம்பரில் தன் 26 வயதில் ரன்பீர் கபூர் மற்றும் விராட் கோலியுடன் 'இந்தியா டுடே ' யின் 37வது ஆண்டு இதழில், நாளைய 37 இந்தியர்களில் ஒருவராக இடம்பெற்றார் 

இவர் உலக பொருளாதார மன்றத்தின் (2012) முன்முயற்சியான உலக பொருளாதார மன்றத்தின் உறுப்பினராக இருந்தார்.

கே. கே. என்று அழைக்கப்படும் கிருஷ்ணகுமார் பாலசுப்பிரமணியன், சூரரைப் போற்று படத்தில் கேப்டன் சே (அ) சைதன்யா ராவாக நடித்தார், தெலுங்கு பதிப்பிலும் அதே பாத்திரத்தை ஏற்றிருந்தார்.

கார்த்திக் நரேன் இயக்கத்தில் தனுஷ் நடிக்கும் படத்தில் அவர் நடிப்பதாக அறிவிக்கப்பட்டது.

திரைப்படவியல்
-------------

குறியீடு| இதுவரை வெளியாகாத படத்தைக் குறிக்கிறது | இதுவரை வெளியாகாத படத்தைக் குறிக்கிறது |

| ஆண்டு | படம் | பாத்திரம் | குறிப்பு |
| --- | --- | --- | --- |
| 2010 | *காதலாகி* | தியாகு | தமிழில் அறிமுகம் |
| 2020 | *புத்தம் புது காலை* | அருண் கிருஷ்ணன் | கதைக்கோவையில் *இளமை இதோ இதோ* பகுதியில் |
| *சூரரைப் போற்று* | சைதன்யா 'சே' ராவ் |  |
| 2021 | பெயரிடப்படாத கார்த்திக் நரேன் படம் films that have not yet been released | அறிவிக்கப்படும் |  |

குறிப்புகள்
-----------

1. ↑  S, Gowri (30 June 2020). "Chennai-based The Little Theatre introduces ArtsLab, a new alternative learning initiative" – via www.thehindu.com.
2. ↑  NANDI, DEBANJOLI (22 January 2020). "City bunch gets clowning". *Deccan Chronicle*.
3. ↑  "Putting fun back in science". *The New Indian Express*.
4. ↑  "KADHALAGI MOVIE REVIEW". Behind Woods.Com. பார்க்கப்பட்ட நாள் 28 June 2013.
5. ↑  "Krishnakumar Balasubramanian: Profile at Global Shapers". Global Shapers. Archived from the original on 28 ஜனவரி 2013. பார்க்கப்பட்ட நாள் 28 June 2013. `{{cite web}}`: Check date values in: `|archive-date=` (help)
6. ↑  Jayaram, Rahul. "All for a Stage Fight". India Today. பார்க்கப்பட்ட நாள் 28 June 2013.
7. ↑  "Soorarai Pottru star joins Dhanush's next interesting movie". *Indiaglitz*. 18 January 2021.
8. ↑  "D43: Dhanush-Karthick Naren movie goes on floors". *Indian Express*. 8 January 2021. Archived from the original on 11 January 2021. பார்க்கப்பட்ட நாள் 8 January 2021.

வெளி இணைப்புகள்
---------------

* காதலகி
**தாரோஜி எர்ரம்மா**, பேர்பெற்ற புர்ரகதை (1930-12 ஆகஸ்ட் 2014) என அறியப்படும் ஒரு நாட்டடார் வழக்காற்றியல் பாடகர், நடிகை. **புர்ரகதை** என்பது தென்னிந்தியாவில் உள்ள ஒரு நாட்டுப்புற காவிய கதை கலை வடிவம் அவருக்கு 1999இல் இராஜ்யோத்ஸவ பிரசஸ்தி உட்பட பல விருதுகள் வழங்கப்பட்டன.

வாழ்க்கை
--------

**எர்ரம்மா** அரை நாடோடி படுகா சனகம்மா என்னும் ஒரு பட்டியல் பழங்குடி சமுகத்தினைச் சார்ந்தவர். இவர் 1930ஆம் ஆண்டு பிறந்தார். இளம் பருவத்திலேயை தனது தந்தை லாலப்பாவிடமிருந்து புர்ரகதையைக் கற்றுக்கொண்டார். இவர் இந்த நாட்டுப்புற கலை வடிவத்தினை தனது குடும்பத்தினர், தன் சமூகத்தினருக்கும் கற்றுக்கொடுத்தார்.

இவரின் பங்களிப்புகளில் இவருடன் இவரது சகோதரி சிவம்மாவும், இவரது மைத்துனி பர்வதாமா ஆகியோர் தாள வாத்தியத்தில் கலந்து கொண்டனர், அதே நேரத்தில் எர்ரம்மா ஒரு கையால் ஒரு சரம் வாசிப்பதை வாசித்துக்கொண்டே மறுபுறம் மணியடிப்பார். இவர் போலியோ தடுப்பூசி குறித்த விழிப்புணர்வு பிரச்சாரங்களில் பங்கேற்றுள்ளார். 
இவர் ஆகஸ்ட் 12, 2014 அன்று கருநாடகாவின் பெல்லாரியில் இறந்தார். இவரது இறுதி சடங்குகள் பெல்லாரி மாவட்டத்தின் சந்தூர் வட்டத்தில் உள்ள இவரது சொந்த ஊரான தரோசியில் நிகழ்த்தப்பட்டன.

அங்கீகாரம்
----------

தாரோஜி எர்ரம்மா 1999இல் இராஜ்யோத்சவ பிரச்சுதியையும் கர்நாடக அரசு நிறுவிய டாக்டர் பாபாசாகேப் அம்பேத்கர் விருதினையும் பெற்றுள்ளார். கலை நாட்டார் வழக்காற்றியல் சார்ந்து இவர் செய்த பங்களிப்புக்காக 2003ஆம் ஆண்டில் சந்தேசா கலை விருது இவருக்கு வழங்கப்பட்டது. அம்பி கன்னடப் பல்கலைக்கழகத்தின் பழங்குடி ஆய்வுகள் துறை, 2003இல் நாடோசா விருதை வழங்கினார்கள். பிரசார் பாரதி 2010இல் சிறந்த நாட்டுப்புற கலைஞர் விருதை வழங்யது. இவர் 2012இல் 2010ஆம் ஆண்டின் சனபாதா சிறீ என்னும் விருதினைப் பெற்றுள்ளார்.

அம்பி பல்கலைக்கழக மாணவர் எல். சரிகாதேவி, 2006ஆம் ஆண்டு எர்ர்ரமா குறித்த முனைவர் பட்ட ஆய்வேட்டினை எழுதியுள்ளார், இது எர்ரமாவையும் அவரது செயற்பாடுகளையும் மக்களுக்கு கொண்டு செல்ல உதவியது. இவரது சில நடிப்புகளை கன்னட பல்கலைக்கழகத்தின் பாரம்பரிய அறிவுத்துறை அறிஞர் சலவராசூ பதிவு செய்து வெளியிட்டுள்ளார்.

குறிப்புகள்
-----------

1. ↑
2. ↑  Ahiraj. "Janapada Shri Award for Daroji Eramma today". .
3. ↑  "Daroji Eramma is no more".. பார்த்த நாள்: 25 March 2018.
4. ↑  "Sandesha Awards - Sandesha - A foundation for culture and education". *www.sandesha.org* (in பிரிட்டிஷ் ஆங்கிலம்). Archived from the original on 25 மார்ச் 2018. பார்க்கப்பட்ட நாள் 25 March 2018. `{{cite web}}`: Check date values in: `|archive-date=` (help)
5. ↑  Bharadwaj, K V Aditya. "Burrakatha Eramma selected for Janapada Shri Award - Times of India". *The Times of India*.. பார்த்த நாள்: 25 March 2018.
6. ↑  Ahiraj, M.. "A great honour has been bestowed on me: Eeramma". *The Hindu*. !. பார்த்த நாள்: 25 March 2018.